《早发新塘浦向广州东山舟中作》
清代·陈恭尹

寡出春已生，多愁老先及。穷檐思良友，冻浦命朝楫。

依依海日上，稍稍寒霏入。物象交晦明，峰云屡开阖。

火田赤尚烧，水岸青犹湿。秀色兴远林，芳华冒平隰。

去目方屡延，归流一何急。前禽如退飞，昔屿乍遗粒。

菱蔓或浮没，石窍有呼吸。伤哉逝川叹，恸矣岐途泣。

百年曾几何，三十未能立。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。